Nafarroako Parlamentuko Mahaiak, 2021eko azaroaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Aranzazu Biurrun Urpegui andreak etxebizitza-eraikinetako irisgarritasunerako Europatik jasotako funtsei buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 8an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Arantza Biurrun Urpegui andreak, Legebiltzarreko Erregelamenduan ezarritakoaren babesean, honako galdera hau egiten dio bigarren lehendakariorde eta Lurralde Antolamenduko, etxebizitzako, Paisaiako eta Proiektu Estrategikoetako kontseilariari, Osoko Bilkuran ahoz erantzun dezan:

“Espainia, herri irisgarria” planari jarraikiz, Espainiako Gobernuak 637.548 euro eman dizkio Nafarroako Foru Komunitateari Suspertze, Eraldatze eta Erresilientzia Planaren baitan, inguruneak eraldatzeko oinarriak ezartzeko xedez, halako moduan non pertsona guztiak, salbuespenik gabe, ibili ahal izanen baitira horietan barrena.

Zure departamentuak nola antolatuko ditu etxebizitzetako irisgarritasun-obretarako Estatuak emandako funtsak?

Iruñean, 2021eko azaroaren 2an

Foru parlamentaria: Arantza Biurrun Urpegui